**Vendégtájékoztató**

**Ágyneműcsere**Az ágyneműt csoportoknál turnusváltáskor, egyéni vendégeknél vendégcsere alkalmával cserélik szobaasszonyaink. Napi ágynemű csere külön kérés alapján indokolt esetben lehetséges.

**Bankautomata**

A szállodához legközelebb eső bankautomata a városközpontban található (Tesco Expressz OTP ATM)

**Bár**

Szállodánk halljában Lobby bár működik.

Nyitvatartási idő: 07.00 – 20.00

**Bejelentkezés**

A szobákat az érkezés napján 14.00 órától lehet elfoglalni. Érkezés napján 14.00-18.00 óra között várjuk kedves vendégeinket. Amennyiben később érkezne, úgy kérjük, 18.00 óráig jelezze felénk a +36 30 220 6220, 0036-84/340000-as telefonszámokon. Amennyiben nem rendelkezik előzetes foglalással a vendég, úgy bejelentkezéskor azonnali fizetéssel foglalhatja el a szobát. Vendégeink részére lehetőséget biztosítunk „korai érkezésre” előzetes egyeztetés után. A bejelentőlapot kérjük olvashatóan pontosan kitölteni.

**Boríték, levélpapír, mappa**

Vendégeinknek kérésre biztosítjuk. Kérjük, forduljon a recepcióhoz.

**Cipőápoló eszköz**

Cipőtisztító eszközök igényelhetők a recepción.

**Csomagmegőrzés**

A recepció melletti privát helyiségben biztonságos csomagmegőrző szolgáltatást nyújtunk érkező és távozó vendégeink részére. Kérjük, forduljon a recepcióhoz.

**Dohányzás**

A szálloda szobáiban és beltéri helyiségeiben tilos a dohányzás. Dohányozni kizárólag az arra kijelölt helyeken lehetséges. A tiltás ellenére amennyiben dohányzás miatt a berendezési tárgyakban kár keletkezik a vendég kártérítési felelősséggel tartozik.

**Elsősegély**

Szállodánk recepcióján elsősegély készlet található, amely segítséget nyújt a sérülések gyors ellátásakor. Amennyiben a probléma tartósan fennáll és a fájdalom nem szűnik, úgy kérje a recepció közbenjárását az orvosi segítségnyújtáshoz.

**Elutazás időpontja**

Kérjük, hogy az elutazás napján 10 óráig szíveskedjen a szobát elhagyni! Amennyiben tovább szeretne maradni, úgy a „késői távozás” lehetőségéről érdeklődjön a recepción.

**Ébresztőszolgálat**

A recepción kérhető, igényét kérjük ott jelezze.

**Éjszakai pihenés**

Kérjük, hogy 22 óra után, a vendégek nyugalmának megőrzése érdekében a zajos tevékenységtől tartózkodjon.

**Étterem**

Nyitvatartási idő: 07.00-22.00-ig.

Ismerje meg éttermünk gazdag ízvilágát. Étkezések időpontjai:

Reggeli 8.00-10.00

Ebéd 12.00- 13.00

Vacsora 18.00-20.00

Az étkezési időpontok nagy létszámú csoportok esetén kérésre módosíthatók.

**Fénymásolás**

Fénymásolás, nyomtatás a recepción vehető igénybe. Kérje a recepció segítségét, és tájékozódjon a feltételekről.

**Fizetési módok**

A fizetés történhet készpénzzel (HUF és EUR), hitelkártyával (elfogadunk VISA, Eurocard / Mastercard / Maestro) és OTP, MKB és K&H SZÉP kártyával.

**Gyermekágy**

Gyermekágy a recepción térítésmentesen igényelhető.

Szállodánk gyermekbarát szálloda, ezért a kisgyermekekkel érkező családok részére különféle felszereléseket tudunk biztosítani. (pl. fürdető kád, etetőszék)

**Gyermekek**

Felhívjuk a szülők figyelmét – a gyermekek biztonsága érdekében – a fokozott szülői felügyelet szükségességére! A gyermekek által okozott kárt a szülő köteles megtéríteni!

**Gyógyszer/Gyógyszertár**

Szállodánk recepcióján indokolt esetben az alapvető, orvosi rendelvény nélkül kapható gyógyszerek (pl: láz- és fájdalomcsillapítók) megtalálhatók.

A recepció tájékoztatást ad Önnek az ügyeletes gyógyszertárakról és orvosi ügyeletről.

**Hajszárító**

A szálloda szobáinak 80%-a hajszárítóval felszerelt. Amennyiben Ön egy olyan szobát kapott ahol hajszárító nem található kérjük forduljon a recepcióhoz.

**Háziállatok**

Szállodánk csak kistestű kutyák fogad térítés ellenében az arra kijelölt szobákba.

**Internet/WIFI**

Internet elérhető szállodánk közösségi helyiségében/ WIFI a szálloda területén és a szobákban

**Íróeszköz és levélpapír**

A recepción igényelhető.

**Kamera rendszer:**

Felhívjuk kedves Vendégeink figyelmét, hogy a szálloda kültéri területein kamera megfigyelő rendszer működik.

**Károkozás**

Kérjük, vigyázzanak szállodánk berendezési tárgyainak épségére, és azokat rendeltetésszerűen használják! A dekorációs célt szolgáló használati tárgyakat, képeket kérjük, ne vegyék el a helyükről! Szándékos vagy gondatlan károkozás esetén a károkozó személy kártérítési felelősséggel tartozik.

**Kijelentkezés**

Kérjük, hogy az elutazás napján 10.00 óráig szíveskedjen a szobát elhagyni! Amennyiben tovább szeretne maradni, úgy a „késői távozást” lehetőség szerint, külön térítés ellenében biztosítjuk. Korai kijelentkezés esetén kérjük, hogy az elutazás előtti napon a számlát szíveskedjen kiegyenlíteni a recepción.

**Környezetvédelem**

Védjük együtt környezetünket. Kérjük, hogy csak annyi energiát és vizet használjon, amennyi komfortérzetéhez szükséges.

**Kulcs**

Szállodánkból való kijelentkezéskor, elutazáskor kérjük, hogy a szoba kulcsait a recepción leadni szíveskedjék. Kulcs elvesztése esetén a vendég köteles megfizetni a kulcs pótlásidíjat.

**Látogatók**

Látogató fogadási szándékát kérjük, jelezze előre a recepción. A szobákban csak a bejelentkezett szállóvendégeink tartózkodhatnak. Kérjük, hogy privát vendégeit a szálloda parkjában vagy a közösségi helyiségekben fogadja.

**Látnivalók és programok:**

Információs brossúrák, térképek és programfüzetek a recepciós pulton és a közösségi területeken kihelyezve találhatók. Felvilágosítást recepciós kollégáink készséggel adnak.

**Légkondicionálás**

Szállodánk 7. emeleti szobái és a sarok apartmanok egy része klimatizáltak. A berendezés csak bezárt nyílászárók mellett üzemel.

**Műszaki szolgáltatások**

Amennyiben a szobában műszaki hibát észlel, kérjük, értesítse a recepciót!

**Orvos**

Állandó orvosi ügyelet a következő címen található:

8623 Balatonföldvár, Szabadság tér 1. Telefon: +36 84 340113.

Amennyiben gyógyszerre (fájdalomcsillapító, lázcsillapító), vagy orvosi segítségre lenne szüksége, úgy kérjük, jelezze a recepción.

**Parkolás**

Parkolás térítés ellenében lehetséges

**Recepció**

A recepciószolgálat 0-24 óra között áll a vendégek részére.

**Rendezvényterem**

Rendezvénytermünk lehetőséget nyújt céges rendezvények, konferenciák, esküvők megrendezésére. Különtermeink különböző befogadó képességűek.

**Széf**

Széf a szállodai recepción található.

A nem széfben elhelyezett értékekért felelősséget nem vállalunk.

**Szobaszolgálat**

Szobaszolgálat keretében a szobaasszonytól (vagy a recepción) igényelhető extra takaró-pléd, kis párna, nagy párna, gyermekágynemű.

**Takarítás**

Szállodánkban a napi takarítás 8.00–12.00 között történik. Amennyiben Ön nem kér takarítást, úgy kérjük jelezze a recepción.

**Talált tárgyak**

Talált tárgyakkal kapcsolatban kérjük, érdeklődjön a recepción. A talált tárgyakat maximum 90 napig őrizzük.

**Taxi**

Taxi rendelhető a szálloda recepcióján keresztül.

**Telefon**

A szobákból közvetlenül a recepció hívható a 1000 számon. Amennyiben egyéb hívásokat szeretne kezdeményezni, úgy kérje a recepciós segítségét.

**Televízió**

A szobákban elhelyezett televíziókkal előre programozott csatornák foghatók. A programok ingyenesek.

**Tisztálkodási szerek**

Vendégeink szappant találnak a fürdőszobában egyéb tisztálkodási szer a recepción vásárolható

**Törölköző**

A fürdőszoba padlójára ledobott törölközőket automatikusan cseréljük. A szobákban elhelyezett fehér törölköző a strandon nem használható.

**Térkép és információs anyagok**

Térkép és információs anyag beszerezhető a recepción.

**Tűzjelző**

Szállodánkban tűzjelző berendezések és porral oltó készülékek kerültek elhelyezésre minden épületszinten. Tűz esetén vendégeinket szirénahang figyelmezteti. Ilyen esetben kérjük, hogy a szobaajtó belső oldalán kifüggesztett menekülési útvonal szerint keresse meg a legközelebbi vészkijáratot, és mielőbb hagyja el a szálloda épületét!

**Varrókészlet**

Varrókészletet igényelhető a recepción.

**Vasaló**

Ha vasalóra és vasalódeszkára van szüksége, igényét kérjük, jelezze a recepción.

**Vendégészrevételek**

Kérjük, minden észrevételét jelezze, mert ezzel segíti a munkánkat. Észrevételeit közölheti személyesen a recepción, a kihelyezett gyűjtődobozba vagy vendégkönyvünkben.

**Vészkijárat**

Vész esetén kérjük vendégeinket, hogy a szobaajtón elhelyezett menekülési útvonal szerint hagyják el szobáikat.

**Virág**

Virág, virágcsokor a recepción keresztül rendelhető.